Lav et referat af nedenstående tekst:

Tekst:
Med en promille faretruende tæt på at være bevidstløs blev den 24-årige standset af færdselspolitiet, da han kom kørende på Th. Sauersvej ved E45 i Aalborg. Nordjyllands Politis færdselsafdelingen standsede ham, da man var i gang med en rutinemæssig kontrol. Han havde trods et markant højt indtag af alkohol sat sig bag rattet i sin personbil. Han var da ifølge politiet også tydeligt påvirket af spiritus,  og en alkotest ved udånding viste en foreløbig promille på 2,91. Kort efter blev der igen foretage alkotest og konstateret en promille i samme niveau. Ifølge Sundhedsstyrelsen har man ved en promille på 2,0 udtalte forgiftningssymptomer - og man er sandsynligvis ikke helt klar over, hvad der foregår omkring en,  mens man med en promille på 3 er i overhængende fare for at blive bevidstløs på grund af alkohol. Den 24-årig mand fra Aalborg blev anholdt og taget med til politigården i Aalborg, hvor der blev udtaget en blodprøve til alkoholbestemmelse. På grund af promillens højde blev hans bil beslaglagt på stedet. Ligesom han samtidig mistede kørekortet. Den unge mand kan nu se frem til et retsligt efterspil eventuelt fængselsstraf og en ubetinget frakendelse af førerretten. Alkohol kan give mange forskellige symptomer Rusvirkningen af alkohol sker 5-20 minutter efter, at man har drukket. Man kan få følgende symptomer, når man drikker: 0,2 promille: Øjets evne til hurtigt at fokusere og omstille sig fra lys til mørke forringes. 0,5 promille: Evnen til på en gang at opfatte situationer og samtidigt udføre præcise bevægelser forringes. Synsvinklen indsnævres. 0,8 promille: Man får nedsat koordinationsevne og øget reaktionstid. 1,0 promille: Opmærksomheden og koncentrationsevnen er svækket. Man begynder at blive træt og får nedsat balance- og bevægelsesevner. 1,5 promille: Man får udtalt forringet bevægelsesevne og talebesvær. Centralnervesystemet har fået nok. 2,0: promille: Udtalte forgiftningssymptomer, manglende selvkontrol. 3,0 promille: Man har manglende kontrol med for eksempel urinblæren, og man kan blive bevidstløs. 4,0 promille og derover: Man bliver bevidstløs, og man er i livsfare. (Kilde: Sundhedsstyrelsen)

Referat:
Det er ikke sikkert, det helt er gået op for en 24-årig mand, at han ikke længere har bil, og at han sådan set heller ikke har noget at bruge den til. For mandag aften blev han snuppet i bil med en promille på 2,91.